
Hadszíntér-e a sportpálya? - Az olimpiák és a hidegháború kapcsolata, 1972-1992

Az élsport politikai jelentősége a XX. században jelentősen megnőtt. Ennek megfelelően a nemzetközi élsport a nemzetközi politikával fonódott össze. A XX. század második felének nemzetközi politikáját a hidegháború hatotta át, a hidegháború két főszereplője (az Egyesült Államok és a Szovjetunió) pedig az olimpiákat is dominálta. A politika ennek megfelelően nem maradt távol a játékoktól, ezeknek a sporteseményeknek a nemzetközi kapcsolatokban betöltött szerepét vizsgálja a dolgozat 1972 és 1992 között, rövid kitekintést nyújtva napjainkig is. Az olimpiák kapcsán megjelenő politikát négy aspektusból vizsgálja a dolgozat: politikai demonstrációk (mint a diplomácia eszközei), nemzetközi terrorizmus, gazdaságpolitikai hatások, valamint a magyar politika és olimpiai mozgalom közötti összefüggésekkel foglalkozik kiemelten. A dolgozat eredményei alapján látszik, hogy bár a politikai demonstrációk gyakorisága 1980 óta fokozatosan csökken az olimpiákon, más – elsősorban gazdasági – szempontok miatt az olimpiák politikai jelentősége továbbra is hatalmas.



